Sekolah Kebangsaan Janda Baik

Sekolah Kebangsaan Janda Baik atau nama ringkasnya SK Janda Baik, merupakan sebuah Sekolah Kebangsaan yang terletak di Kampung Janda Baik, Pahang, Malaysia. Sekolah ini terletak di bawah autoriti Pejabat Pendidikan Daerah (PPD) Bentong. Kod sekolah bagi Sekolah Kebangsaan Janda Baik ialah CBA0013. Sejarah Sekolah Kebangsaan Janda Baik telah dibuka pada Mei 1939 dengan mempunyai 34 orang murid serta seorang guru pada waktu itu. Pada Januari 1940, sekolah tersebut menerima satu lagi guru, iaitu Encik Kassim bin Ali. Namun pada 21 April 1942, sekolah tersebut diperintah untuk ditutup disebabkan oleh Perang Dunia Kedua. Sekolah Kebangsaan Janda Baik telah dibuka semula pada 6 Oktober 1946 dengan kehadiran dua guru baharu. Pada masa itu, sekolah tersebut dikenali sebagai "Sekolah Jepun" kerana bahasa penghantarnya adalah bahasa Jepun. Selepas tamatnya Perang Dunia Kedua, sekolah tersebut tidak dikenali sebagai "Sekolah Jepun". Perang Dunia Kedua juga telah memberi kesan kepada jumlah murid di sekolah itu kerana terdapat hanya 12 orang murid berbanding sebelumnya. Lama-kelamaan, jumlah murid semakin bertambah sehingga mencapai 70 orang murid pada tahun 1948. Pada tahun 1952, bangunan sekolah telah diperbaharui oleh Pejabat Pendidikan Pahang. Dengan itu, terdapat lebih 100 orang murid yang menuntut di sekolah tersebut. Selepas merdeka, bilangan murid telah meningkat dengan pesat. Sehingga tahun 1963, terdapat lebih 150 orang murid yang menuntut serta 7 orang guru di sekolah tersebut. Pada awal tahun 1964, bangunan sekolah itu telah runtuh akibat dipukul ribut. Keadaan ini menyebabkan murid-murid terpaksa menumpang di balai raya dan di bawah pokok untuk menyambung pelajarannya sehinggalah bangunan sekolah baru yang disiapkan pada awal tahun 1965. Kini, Sekolah Kebangsaan Janda Baik telah dilengkapi dengan kemudahan serta prasarana pendidikan. Sekolah Kebangsaan Janda Baik juga dapat melahirkan pelajar yang berjaya mencapai keputusan UPSR seperti pada tahun 2012, seramai 11 orang pelajar telah berjaya mendapat '5A'. Enrolmen Pada tahun 2009, seramai 366 orang mendaftarkan menjadi murid dengan 192 orang murid ialah lelaki dan 174 orang murid ialah perempuan. Seterusnya, terdapat 26 orang guru yang berdaftar di sekolah ini pada tahun 2009. Seramai 374 orang yang mendaftarkan menjadi murid di Sekolah Kebangsaan Janda Baik pada tahun 2021. Seterusnya, seramai 29 orang guru yang berdaftar di Sekolah Kebangsaan Janda Baik pada tahun 2021. Carta organisasi Berikut merupakan senarai guru besar yang telah berkhidmat sejak penubuhannya: Rujukan Pautan luar Saluran YouTube Sekolah Kebangsaan Janda Baik